Le boucanier du roi a zo plijus-tre ivez. Tudenn Nicholas, ar mab yaouankañ a vez gwarezet eus pep tra hag a rank a-greiz-holl ren ur strollad tud ha dont da vezañ gour a zo plijus. Adkavet e vez evel boaz, tudennoù bet gwelet e-barzh levrioù all ar rummad. Un tamm dipitet on bet memestra gant al lodenn kreiz, war vor (dreist-holl) hag un tammig en deserzh. Kavet m eus gwall hir.  Marteze on levezonet gant levrioù ar rummad Vampirates on kroget da lenn ivez, a lak an traoù war vor da seblantout kalz dudiusoch. Neo ket spontus, pell alese, met kavet am eus un tamm start kreiz al levr da lenn padal em eus lonket an 200 pajennad diwezhañ en un tenn.  Daoust a re hir e vez al levrioù se? Ur wech echuet ganto e soñje ordin ne oa ket…  Un elfenn dedennus all er romant-mañ a zo an toullad elfennoù a grog da zispakañ diwar-benn ar brezel o tont (gant an titl nevez roet dar rummad ez eo anatoch choazh…).  Plijadur ha dudi vo choazh e bed Krondor avat ! (tud varv  hag emgannoù ivez, anat deoch)